# data[].attributes.attachment_caption
NURUL FATIN NAGIHA BT ZURAIDI (AM2311014909)

# data[].attributes.attachment_caption
RADIN SITI NURLAILI BT MOHD TAHIR (AM2311014940)

# data[].attributes.attachment_caption
NURANIS NABILA BT MOHD ZAKRI (AM2311014943)

# data[].attributes.headline
KAITAN FILEM DENGAN CABANG FALSAFAH TEKNOLOGI

# data[].attributes.subject
KAITAN FILEM DENGAN CABANG FALSAFAH TEKNOLOGI

# data[].attributes.attachment_caption
NURSYAMIMI IZZATI BT ARSHAD (AM2311014941)

# data[].attributes.body
Big Hero 6 mengisahkan berkaitan Hiro Hamada, iaitu seorang remaja genius dalam bidang robotik, dan robot penjaga kesihatan bernama Baymax yang dicipta oleh abangnya, Tadashi. Selepas satu tragedi yang berlaku telah meragut nyawa Tadashi, Hiro menemui konspirasi yang mengancam bandar San Fransokyo. Dengan bantuan Baymax dan rakan-rakannya, Hiro membentuk pasukan adiwira teknologi untuk membongkar misteri tersebut dan menegakkan keadilan.

# data[].attributes.body
Hiro Hamada merupakan seorang remaja genius yang sering menyertai pertempuran robot bawah tanah. Namun abangnya, Tadashi, yang bimbang akan masa depan Hiro, membawanya ke universiti tempat dia belajar dan memperkenalkannya kepada rakan-rakannya serta Baymax, robot penjaga kesihatan yang diciptanya. Hiro menjadi kagum dan berazam untuk menyertai universiti tersebut dengan mencipta mikrobot canggih dalam satu pertandingan inovasi. Namun, selepas kejayaannya, kebakaran berlaku di universiti, menyebabkan kematian Tadashi.

# data[].attributes.body
Hiro yang bersedih mengasingkan diri sehingga dia secara tidak sengaja mengaktifkan Baymax. Dia mendapati bahawa mikrobot ciptaannya masih wujud dan dikawal oleh individu misteri yang memakai topeng Kabuki. Sangkaannya bahawa mikrobot telah musnah dalam kebakaran ternyata salah. Dia mula menyiasat bersama Baymax .

# data[].attributes.body
Pasukan ini menyedari bahawa individu bertopeng itu adalah seseorang yang sangat berbahaya. Mereka menyiasat dan akhirnya mendapati bahawa dia ialah Profesor Callaghan, mentor Tadashi, yang mereka sangkakan telah mati dalam kebakaran. Callaghan sebenarnya menggunakan mikrobot Hiro untuk membalas dendam terhadap Krei, pemilik syarikat teknologi yang bertanggungjawab atas kehilangan anak perempuannya dalam satu eksperimen dimensi portal.

# data[].attributes.body
Hiro yang marah ingin membalas dendam ke atas Callaghan dan hampir menggunakan Baymax untuk menyerangnya secara ganas, tetapi rakan-rakannya menghalangnya. Setelah menyusun semula strategi, mereka berusaha menghentikan rancangan Callaghan yang mahu memusnahkan Krei. Ketika pertarungan sengit berlaku, portal eksperimen yang menjadi punca tragedi dahulu tiba-tiba aktif, dan pasukan Big Hero 6 mendapati anak perempuan Callaghan masih hidup di dalamnya.

# data[].attributes.body
Hiro dan Baymax memasuki portal untuk menyelamatkan anak perempuan Callaghan. Namun, dalam usaha menyelamatkan mereka, Baymax mengorbankan dirinya untuk memastikan Hiro dan gadis itu dapat keluar dengan selamat. Hiro kemudian menemui cip memori Baymax yang disimpan, membinanya semula, dan bersatu kembali dengan robot kesayangannya. Akhirnya, Big Hero 6 diterima sebagai pelindung San Fransokyo, berjanji untuk terus menegakkan keadilan dengan sains dan teknologi.

# data[].attributes.body
Berdasarkan filem big hero 6 ini, Baymax merupakan teknologi ciptaan Tadashi Hamada yang direka khas untuk bertindak sebagai pembantu kesihatan yang dapat membantu manusia dalam penjagaan perubatan. Baymax mempunyai ciri yang berteknologi tinggi seperti rekaan ergonomik dan selamat, di mana badan baymax diperbuat daripada vinil lembut yang mesra pesakit untuk mengelakkan kecederaan. Ia juga mampu berinteraksi dengan manusia secara intuitif dan memahami keperluan mereka. Kegunaan baymax seperti boleh menggantikan doktor dalam keadaan kecemasan atau kawasan yang sukar diakses dan mampu menyimpan rekod kesihatan dan memberikan rawatan yang cepat dan tepat.

# data[].attributes.headline
MICROBOTS - NANOTEKNOLOGI KAWALAN MENTAL

# data[].attributes.subject
MICROBOTS - NANOTEKNOLOGI KAWALAN MENTAL

# data[].attributes.body
Microbots ialah inovasi ciptaan Hiro Hamada yang terdiri daripada jutaan robot kecil yang boleh bergerak dan membentuk pelbagai struktur apabila dikawal menggunakan alat pemancar neuro yang disambungkan ke minda penggunanya. Microbots adalah bersaiz kecil & modular dimana setiap Microbot hanya sebesar kuku manusia, tetapi apabila digabungkan dalam jumlah yang besar, ia boleh membentuk struktur yang kukuh dan fleksibel. Microbots juga mempunyai Kawalan neuro seperti Hiro menggunakan pemancar minda yang membolehkan dia mengarahkan Microbots untuk membentuk apa sahaja yang diinginkan hanya dengan berfikir. Ia juga mempunyai kebolehsuaian tinggi, yang boleh bertindak menjadi seperti jambatan, kenderaan dan alat binaan. Microbots ini mempunyai kegunaan yang baik seperti memudahkan pembinaan struktur besar tanpa perlu menggunakan tenaga manusia dan dapat membantu dalam sektor perubatan dengan mencipta anggota prostetik yang boleh bergerak secara automatik.

# data[].attributes.headline
KAITAN FILEM DENGAN CABANG FALSAFAH : TEKNOLOGI

# data[].attributes.subject
KAITAN FILEM DENGAN CABANG FALSAFAH : TEKNOLOGI

# data[].attributes.body
Setiap ahli pasukan Big Hero 6 menggunakan teknologi kostum dan alat unik yang disesuaikan dengan kemahiran mereka. Hiro Hamada mencipta kostum dan alat 'Baymax' yang mempunyai perisai pertempuran, sayap jet, dan roket tangan. Ia membantu Baymax bergerak lebih laju dan mempunyai kebolehan tempur. Bagi 'Go Go Tamago' pula menggunakan cakera magnetik sebagai roda dan senjata yang membolehkannya bergerak dengan kelajuan tinggi. Seterusnya, 'Honey Lemon' seperti beg tangan kimia yang mengandungi kapsul dengan pelbagai kesan seperti pembekuan, letupan, dan perangkap musuh. Dan yang terakhir, 'Fred' yang mempunyai kostum sut naga mekanikal yang boleh mengeluarkan api dan membolehkannya melompat tinggi. Teknologi ini menunjukkan bagaimana sains dan inovasi boleh digunakan untuk meningkatkan kebolehan manusia. Selain itu, dapat membantu dalam keselamatan awam, penyelamatan kecemasan, dan operasi khas.

# data[].attributes.headline
PORTAL TELEPORTASI - TEKNOLOGI DIMENSI ALTERNATIF

# data[].attributes.subject
PORTAL TELEPORTASI - TEKNOLOGI DIMENSI ALTERNATIF

# data[].attributes.body
Portal teleportasi ialah teknologi yang direka oleh Krei Tech untuk memindahkan objek atau manusia dari satu lokasi ke lokasi lain dalam sekelip mata. Ianya berdasarkan konsep "lubang cacing" yang membolehkan objek bergerak melalui dimensi ruang yang berbeza. Portal telerportasi ini digunakan untuk eksperimen saintifik tetapi mengalami kegagalan yang menyebabkan Abigail Callaghan terperangkap dalam dimensi lain. Alat ini mampu digunakan dalam eksplorasi angkasa lepas dan penerokaan dimensi baharu. Jika alat ini berjaya dikembangkan, ia boleh merevolusikan sistem pengangkutan global.

# data[].attributes.body
Filem Big Hero 6 memaparkan teknologi penjagaan kesihatan melalui Baymax, robot ciptaan Tadashi Hamada yang menunjukkan potensi teknologi dalam menangani cabaran sistem kesihatan. Baymax boleh menjalankan diagnosis, memberikan rawatan asas, dan menyimpan rekod kesihatan dengan tepat, terutama di kawasan sukar diakses. Selain menawarkan rawatan kos efektif melalui automasi dan kecerdasan buatan (AI), Baymax juga mampu memahami emosi pesakit, selari dengan trend penjagaan kesihatan berfokuskan pesakit. Keupayaannya bertindak dalam situasi kecemasan menjadikannya model masa depan dalam perkhidmatan perubatan. Baymax bukan sekadar watak fiksyen, tetapi gambaran teknologi perubatan yang berpotensi meningkatkan kualiti penjagaan kesihatan.

# data[].attributes.body
Filem Big Hero 6 menunjukkan bagaimana teknologi kostum dan alat canggih pasukan Big Hero 6 mencerminkan potensi sains dan inovasi dalam menangani cabaran semasa, terutamanya dalam keselamatan awam dan operasi kecemasan. Kostum Baymax dengan perisai dan roket tangan menunjukkan potensi teknologi robotik dalam operasi menyelamat. Go Go Tamago dengan cakera magnetik mencerminkan teknologi pengangkutan moden yang mempercepatkan tindak balas kecemasan. Beg kimia Honey Lemon menggambarkan kejuruteraan kimia dalam mengawal keadaan berbahaya, manakala sut naga Fred yang boleh mengeluarkan api mencerminkan inovasi dalam pakaian perlindungan. Teknologi ini menunjukkan bagaimana sains boleh meningkatkan kecekapan pasukan keselamatan dan menyelamat dalam menangani krisis.

# data[].attributes.headline
3. MICROBOTS - NANOTEKNOLOGI KAWALAN MENTAL

# data[].attributes.subject
3. MICROBOTS - NANOTEKNOLOGI KAWALAN MENTAL

# data[].attributes.body
Filem Big Hero 6 menayangkan konsep nanoteknologi melalui Microbots, ciptaan Hiro Hamada yang dikawal menggunakan pemancar neuro yang disambungkan ke minda penggunanya. Microbots bersaiz kecil dan mampu membentuk struktur kukuh dan fleksibel, bertindak sebagai jambatan, kenderaan, dan alat binaan. Dalam konteks isu semasa, Microbots mencerminkan potensi teknologi dalam mempercepatkan pembinaan tanpa tenaga manusia. Teknologi ini menunjukkan masa depan di mana kawalan mental dan nanoteknologi dapat merevolusikan bidang pembinaan dan perubatan.

# data[].attributes.attachment_link.title
Hiro Hamada microbots presentation Big hero 6 1080p

# data[].attributes.headline
4. PORTAL TELEPORTASI - TEKNOLOGI DIMENSI ALTERNATIF

# data[].attributes.subject
4. PORTAL TELEPORTASI - TEKNOLOGI DIMENSI ALTERNATIF

# data[].attributes.body
Filem Big Hero 6 memperkenalkan portal teleportasi oleh Krei Tech untuk memindahkan objek atau manusia dalam sekelip mata melalui lubang cacing. Teknologi ini berpotensi merevolusikan pengangkutan global dengan mengurangkan masa perjalanan dan menyelesaikan isu kesesakan lalu lintas. Dalam eksplorasi angkasa, ia boleh mempercepatkan penerokaan planet dan sistem bintang. Namun, risiko ketidakstabilan seperti insiden yang menimpa Abigail Callaghan menunjukkan cabaran etika dan keselamatan dalam pembangunan teknologi ini. Portal teleportasi dalam Big Hero 6 mencerminkan potensi dan risiko teknologi masa depan dalam pengangkutan dan eksplorasi.

# data[].attributes.attachment_link.title
Baymax sacrifices himself for hiro hamada in a portal Big hero 6 1080p

# data[].attributes.body
Falsafah teknologi ialah kajian tentang konsep, sifat, dan kesan teknologi terhadap manusia serta masyarakat. Ia meneliti bagaimana teknologi berkembang dan mempengaruhi cara manusia berfikir, bertindak, serta berinteraksi dengan dunia.

Kajian ini merangkumi cabangan seperti ontologi teknologi (sifat dan kewujudan teknologi), epistemologi teknologi (pengaruh teknologi terhadap pengetahuan manusia),serta determinisme teknologi (peranan teknologi dalam perubahan masyarakat).

Dengan memahami falsafah teknologi membantu memastikan penggunaannya beretika dan memberi manfaat kepada masyarakat tanpa mengabaikan nilai kemanusiaan.

# data[].attributes.body
Perkembangan teknologi dalam filem ini menentukan perubahan besar dalam kehidupan watak-wataknya.

Mikrobot yang dicipta oleh Hiro pada mulanya bertujuan untuk di inovasi, tetapi kemudiannya jatuh ke tangan yang salah, ia menyebabkan kemusnahan serta kekecohan. Ini menunjukkan bahawa teknologi bukan sekadar alat, tetapi ia boleh mengubah masyarakat dan persekitaran secara drastik.

# data[].attributes.body
Pengetahuan teknologi berperanan penting dalam perkembangan watak utama. Hiro Hamada mula menggunakan kemahirannya untuk robot tempur haram tetapi kemudian mencipta mikrobot untuk pertandingan universiti. Namun, apabila teknologinya disalahgunakan oleh Profesor Callaghan, ia menjadi alat kejahatan.

Ini membuktikan bahawa teknologi boleh membawa inovasi tetapi juga boleh disalahgunakan tanpa kawalan.

# data[].attributes.body
Filem ini menunjukkan bagaimana teknologi boleh berkembang dan berfungsi di luar tujuan asalnya.

Baymax, yang pada awalnya dicipta sebagai robot penjagaan kesihatan, kemudian diubah menjadi robot tempur oleh Hiro.

Hiro memasang perisai dan menambah kebolehan tempur pada Baymax, menunjukkan bagaimana teknologi boleh disesuaikan untuk kegunaan lain selain daripada tujuan asalnya.

# data[].attributes.headline
1. KEMUNCULAN ROBOT KESIHATAN DAN AI (ARTIFICIAL INTELLIGENCE)

# data[].attributes.subject
1. KEMUNCULAN ROBOT KESIHATAN DAN AI (ARTIFICIAL INTELLIGENCE)

# data[].attributes.body
Pada zaman sekarang, Robot Penjagaan Kesihatan dan Kecerdasan Buatan (AI) sudah mula digunakan secara meluas di hospital dan pusat rawatan kesihatan untuk membantu melancarkan proses rawatan pesakit. Sebagai contoh, terdapat robot pembantu jururawat yang berfungsi untuk menghantar ubat, peralatan ubat dan makanan kepada pesakit, sekaligus mengurangkan beban kerja jururawat. Selain itu, AI untuk diagnosis penyakit juga digunakan bagi mengesan penyakit berbahaya seperti kanser, diabetes dan penyakit jantung dengan lebih pantas dan tepat berbanding kaedah biasa. Malahan, chatbot kesihatan turut diperkenalkan untuk membantu pesakit mendapatkan jawapan bagipersoalan berkaitan kesihatan dan memberikan nasihat awal sebelum berjumpa dengan doktor. Hal ini menunjukkan bahawa robot dan AI zaman sekarang mempunyai fungsi yang hampir sama dengan watak Baymax dalam filem Big Hero 6, dimana Baymax mampu menjalankan diagnosis dan rawatan asas. Justeru itu, teknologi ini membantu doktor mengesan penyakit lebih awal serta meningkatkan kualiti rawatan kesihatan secara keseluruhan.

# data[].attributes.headline
2. MENINGKATKAN INOVASI SAINS UNTUK MENGHADAPI KRISIS PADA MASA HADAPAN

# data[].attributes.subject
2. MENINGKATKAN INOVASI SAINS UNTUK MENGHADAPI KRISIS PADA MASA HADAPAN

# data[].attributes.body
Melalui filem Big Hero 6, persoalan ini dapat dijawab dengan memperlihatkan potensi sains dan inovasi teknologi yang mampu menghasilkan pelbagai alat dan kostum canggih seperti kostum berperisai, alat kimia, teknologi robotik dan peralatan berteknologi tinggi yang direka khusus untuk membantu operasi menyelamat, melindungi keselamatan awam serta menangani situasi kecemasan dengan lebih cekap, pantas, dan berkesan. Hal ini sekaligus membuktikan bahawa kemajuan sains dan teknologi dapat memberikan solusi inovatif untuk menghadapi pelbagai cabaran dan krisis global yang semakin kompleks pada masa kini dan masa hadapan.

# data[].attributes.headline
3. MEMBINA STRUKTUR , ALAT BANTUAN DAN MENYELESAIKAN KERJA BERBAHAYA

# data[].attributes.subject
3. MEMBINA STRUKTUR , ALAT BANTUAN DAN MENYELESAIKAN KERJA BERBAHAYA

# data[].attributes.body
Pada zaman sekarang teknologi kawalan minda atau Brain-Computer Interface (BCI) kini juga semakin berkembang seperti projek Neuralink oleh Elon Musk yang cuba menghubungkan otak manusia terus kepada komputer untuk mengawal mesin dengan hanya menggunakan fikiran. Ini sangat mirip dengan bagaimana Hiro Hamada dalam filem mengawal Microbots melalui pemancar neuro. Teknologi seperti ini boleh membantu manusia melakukan tugas berbahaya, mempercepatkan rawatan perubatan dan meningkatkan keselamatan awam secara lebih efektif.

# data[].attributes.headline
4. MENYELESAIKAN MASALAH PENGANGKUTAN GLOBAL DAN PENEROKAAN ANGKASA

# data[].attributes.subject
4. MENYELESAIKAN MASALAH PENGANGKUTAN GLOBAL DAN PENEROKAAN ANGKASA

# data[].attributes.body
Pada zaman sekarang, teknologi teleportasi sebenar masih belum wujud, kajian tentang teleportasi kuantum sedang berkembang pesat terutama dalam bidang pemindahan data dan maklumat melalui partikel kuantum. Di samping itu, kajian dalam dunia pengangkutan moden, idea pengangkutan masa depan seperti Hyperloop dan drone penghantar juga seiring dengan konsep portal yang memendekkan masa perjalanan. Oleh itu, konsep portal teleportasi dalam Big Hero 6 sebenarnya mencerminkan impian manusia zaman kini untuk mencipta teknologi yang mampu mempercepatkan perjalanan, mengurangkan kesesakan lalu lintas dan membuka jalan kepada eksplorasi angkasa walaupun masih banyak halangan sains dan keselamatan yang perlu diatasi.

# data[].attributes.body
Kesimpulannya, filem Big Hero 6 secara keseluruhannya memaparkan bagaimana kemajuan sains dan teknologi seperti robotik, nanoteknologi, dan teleportasi berpotensi membantu manusia menyelesaikan pelbagai cabaran masa depan dalam bidang keselamatan, perubatan, pembinaan, dan pengangkutan, namun dalam masa yang sama menekankan kepentingan kawalan etika dan keselamatan supaya teknologi ini dapat dimanfaatkan dengan baik tanpa membawa kemudaratan kepada manusia.